[bookmark: _GoBack]На заинтересованите лица се предоставя 30 дневен срок, считано от 21.11.2019 год. за предложения и становища по настоящия проект за изменение и допълнение на Правилник за организацията и дейността на обществения посредник на територията на Община Бургас. Предложения могат да бъдат депозирани в деловодството на Общински съвет – Бургас, както и на следния електронен адрес: t.stamboliev@burgas.bg  и ve.petrova@burgas.bg
Проект: 
Правилник за изменение и допълнение на Правилника за организацията и дейността на обществения посредник на територията на Община Бургас

§1  В  Чл.10 се създават нова ал.2, ал.3 и ал.4 със следното съдържание: 
(2) Гласуването за общественият посредник се извършва с интегрална бюлетина, върху която са изписани имената на съответните кандидати.
(3) Гласуването става с отбелязване на вот, със знак Х или V в квадратчето пред имената на съответния кандидат.
(4) Зачертани и ръчно изписани бюлетини, празни пликове, бюлетини без отбелязвания на вот и с повече от едно отбелязвания, се смятат за недействителни гласове.
Досегашна ал.2 става ал.5 (изм. с решение по т.7 от Протокол №20/24.02.2005 г., по т.4 от Протокол №13/28.06.2016 г.) В случай, че конкурсната процедура приключи без избор, предложение за провеждане на нов конкурс може да се внесе не по-рано от 6 месеца.
§2.  Чл.18. ал.1 се създава нова т.4 със следното съдържание:
„т.4 да участва в заседанията на общинския съвет, по ред, посочен в Правилника за организацията и дейността на общинския съвет, неговите комисии и взаимодействието му с общинската администрация на Община Бургас.“ 
§3. Чл.29, ал.2 се изменя и придобива следното съдържание: „Кметът на община Бургас и общинските съветници се запознават със съдържанието на отчета и могат да изразят становища по него.“

        	§4. В Чл.32, ал.2 числото „80“ се заменя с числото „90“ 

 
 
